Nordjyllands Beredskab måtte foretage en kontrolleret nedbrænding af bygningen.

I maskinhuset holdt flere biler og nogle maskiner, blandt andet en mejetærsker - allesammen nedbrændte sammen med bygningen. Meldingen om branden på Gl. Tvedenvej ved Agersted i Frederikshavn Kommune kom natten til onsdag klokken 00.24. Her så en forbipasserende røgen stå ud af bygningen og slog alarm. - Ilden havde fået så godt fat, inden vores brandfolk kom frem, at de var nødsaget til at lave en kontrolleret nedbrænding af maskinhuset for at få styr på situationen, siger politikommissær Peter Skovbak, Nordjyllands Politi. Ingen personer var i fare under branden.